da da da da da da nb da da da da da da da da da da en da da da en en
Toqeer Ahmad endeligt hyldet - Svanholm Cricketklub
Torsdag d. 15. september 2022 kl. 19:02 af Henrik Pfaff
Toqeer Ahmad blev sidste år udstyret med titlen årets spiller 2021 for en helt fantastisk sæson.
Han tog på førstepladsen af vores kastestatistik 30 gærder for 339 point, et snit på 10,97.
På DCF’s statistik kan man se, hvor meget han betød for vores T 20 gevinst. Han placerede sig på andenpladsen på T 20 listen med 18 gærder for 144 point. Han tog fire gærder mere end nogen anden.
Han kom til Svanholm i starten af 2017 sæsonen fra AB sammen med Atta Ullah, der har været lige så loyal og trofast.
Han trådte direkte ind på 1. holdet, og for Svanholm er det blevet til knap 120 kampe, når denne sæson er talt med. Næsten alle disse kampe er spillet på 1. holdet.
Han var med i 2017 til at blive Danmarksmester i 50 overs cricket, og denne bedrift gentog han med holdet i 2022.
Herudover var han i 2020, 2021 og senest her i 2022 med til at blive Danmarksmester for Svanholm i Twenty/20 cricket.
Ved afslutningen af året 2021 blev han kåret som modtager af Folkebladets Pokal som årets spiller.
På grund af corona situationen var der ingen mulighed for at samles og hylde ham sidste år.
Men i år lykkede det i forbindelse medfejringen af DM, hvor formand Søren Henriksen hyldede ham i velvalgte ord og sagde, i hver høj grad han levede op til intentionerne med at uddele pokalen, dygtig spiller, flid, loyalitet oggod kammerat.
Toqeer Ahmad in action.Foto Peter Power
Søren Henriksen overrækker erindringspokalen til Toqeer Ahmad
Publikum lytter til Søren Henriksens tale